Sylviane Félix

Sylviane Félix (s. 31. maaliskuuta 1977 Créteil, Ranska) on ranskalainen pikajuoksija.

Félix sijoittui kahdeksanneksi Ateenan MM-kisoissa 1997 200 metrin juoksussa ajalla 22,81. Samoissa kisoissa hän oli mukana Ranskan joukkueessa, joka voitti MM-pronssia 4 x 100 metrin viestijuoksussa.http://www2.iaaf.org/results/past/WCH97/data/W/4X1/Rf.html Seuraavana vuonna hän voitti pikaviestissä EM-kultaa maansa joukkueen mukana.http://www.athletix.org/Eurochamps/Euro98_d5.htm Edmontonin MM-kisoissa 2001 hän oli mukana voittamassa pikaviestin MM-hopeaa.http://www2.iaaf.org/WCH01/Results/data/W/4X1/Rf.html Vuonna 2002 Félix juoksi sisäratojen EM-kisoissa viidenneksi 200 metrillä. Myöhemmin samana vuonna hän oli matkan neljäs Münchenin EM-kisoissa. Samoissa kisoissa hän oli mukana voittamassa pikaviestissä EM-kultaa.http://www.athletix.org/Eurochamps/MunichEC02_day6.htm

Félix voitti 2003 Ranskan sisäratojen mestaruuden 60 metrillä ja kilpaili samana vuonna Birminghamin sisäratojen MM-kisoissa, mutta karsiutui 60 metrin välierissä ajalla 7,24. Myöhemmin samana vuonna hän karsiutui Pariisin ulkoratojen MM-kisoissa 200 metrin toisissa alkuerissä, mutta oli voittamassa MM-kultaa pikaviestissä.http://www.iaaf.org/WCH03/results/gender=W/discipline=4X1/combCode=hash/roundCode=f/index.html Seuraavana vuonna hän karsiutui Ateenan olympialaisissa 200 metrin välierissä, mutta saavutti olympiapronssia pikaviestissä.http://news.bbc.co.uk/sport2/hi/olympics_2004/athletics/results/3532522.stm Félix karsiutui 2005 sisäratojen EM-kisoissa 200 metrin välierissä. Samana vuonna Helsingin MM-kisoissa hän karsiutui 100 metrin juoksun toisissa alkuerissä ajalla 11,51. Göteborgin EM-kisoissa 2006 hän juoksi 100 metrillä seitsemänneksi ajalla 11,40 ja 200 metrillä viidenneksi.

Ennätykset
 100 metrin juoksu: 11,15 (1998)
 200 metrin juoksu: 22,56 (1997)
 Pituushyppy: 640 (2003)

Lähteet

Luokka:Ranskalaiset pikajuoksijat
Luokka:Ranskalaiset olympiamitalistit
Luokka:Vuonna 1977 syntyneet
Luokka:Elävät henkilöt